

PRIJEDLOG

**KLASA: 350-07/21-01/4**

**URBROJ: 2176/04-01-21-1**

**Novska, 15. studenog 2021.**

Temeljem članka 5. stavka 2. točke 2. i članka 6. stavka 2. Zakona o unapređenju poduzetničke infrastrukture (Narodne novine broj 93/13, 114/13, 41/14 i 57/18), članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 37. Statuta Grada Novske („Službeni vjesnik“ Grada Novske broj 8/21) Gradsko vijeće Grada Novske na …. sjednici održanoj … 2021. donosi

**ODLUKU**

**o drugoj izmjeni i dopuni Odluke o osnivanju Poduzetničke zone „Zapad“**

**Članak 1.**

U Odluci o osnivanju Poduzetničke zone „Zapad“ (Službeni vjesnik broj 8/21, 12/21 – ispravak i 30/21) dalje: Odluka, u članku 2. Odluke u tablici s popisom katastarskih čestica iza reda 12. dodaju se redovi 13., 14. i 15. koji glase:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Katastarska čestica** | **Broj PL** | **Pov. u m2** | **ZK čestica** | **Zk. ul.** | **P (ukupna površina u m2)** |
| 13. | 5351/1 | 3775 | 4387 | 5351/1 | 3775 | **4387** |
| 14. | 3632/17 | 3949 | 1859 | 3632/17 | 3949 | **1859** |
| 15. | 3632/18 | 4133 | 1247 | 3632/18 | 4133 | **1247** |

U članku 3. Odluke broj: „40.133“ zamjenjuje se brojem „47.626“.

**Članak 3.**

Ova Odluka stupa na snagu prvog dana od dana objave u „Službenom vjesniku“.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

**PREDSJEDNIK**

**Ivica Vulić**

**OBRAZLOŽENJE**

Prema članku 3. Zakona o unapređenju poduzetničke infrastrukture (Narodne novine broj 93/13, 114/13, 41/14 i 57/18) poduzetničke zone su infrastrukturno opremljena područja definirana prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Osnovna karakteristika poduzetničkih zona je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone zajedno s ostalim korisnicima poduzetničke zone.

Gradsko vijeće Grada Novske je na 35. sjednici održanoj 23. veljače 2021. donijelo Odluku o osnivanju Poduzetničke zone „Zapad“ koja je obuhvatila osam katastarskih čestica ukupne površine 36.495 m2 ,

Gradsko vijeće Grada Novske je na 1. sjednici 9. lipnja 2021. donijelo Odluku o izmjeni i dopuni Odluke o osnivanju Poduzetničke zone „ Zapad“ čime je u obuhvat Poduzetničke zone Zapad uključeno još šest katastarskih čestica, a površina povećana na 40.133 m2. Odluka o izmjeni i dopuni Odluke donesena je u svrhu dopune tablice s popisom katastarskih čestica iz Odluke o osnivanju iz razloga što su provedeni parcelacijski elaborati iz lokacijske dozvole HŽ infrastrukture d.d. za rekonstrukciju i obnovu željezničke pruge Dugo Selo – Novska .

Međutim, u tadašnjem prijedlogu izmjene i dopune odluke nisu bile sadržane kč.br. 5351/1, kč.br. 3632/17 i kč.br. 3632/18 ukupne površine 7.493 m2  koje su u naravi smještene na sjeveru poduzetničke zone duž Obrtničke ulice.

Stoga se predloženom Odlukom o drugoj izmjeni i dopuni Odluke o osnivanju Poduzetničke zone Zapad u obuhvat Poduzetničke zone Zapad uključuju i kč.br. 5351/1, kč.br. 3632/17, kč.br. 3632/18 čime će ukupna površina Poduzetničke zone Zapad iznositi 47.626 m2.

**PROČELNIK**

**Mišo Tušek, dipl.ing.geod.**

**GRAFIČKI PRILOG 1 – OBUHVAT PODUZETNIČKE ZONE ZAPAD**

**UCRTAN NA ORTOFOTO KARTI**



